
RAPORT FINAL
al Comisiei de selecție și nominalizare a candidaților pentru ocuparea posturilor de administrator în Consiliul de Administrație al S.C TRANSURB S.A. Dej

Capitolul I – Referințe
Prezentul raport este elaborat în urma finalizării procedurii de selecție a administratorilor în Consiliul de Administrație al S.C TRANSURB S.A. Dej, pentru un mandat de 4 ani, fiind întocmit în conformitate cu prevederile OUG nr. 109/2011 privind guvernanța corporativă a întreprinderilor publice, cu modificările și completările ulterioare și prevederile din Anexa nr. 1 la H.G. nr. 639/2023 pentru aprobarea normelor metodologice de aplicare a OUG nr. 109/2011.
Prezentul raport este elaborat de Comisia de selecție și nominalizare, constituită prin HCL nr. 42/19.03.2026, în baza exercitării atribuțiilor prevăzute de Regulamentul de Organizare și Funcționare al comisiei de selecție și nominalizare a candidaților pentru postul de administrator, aprobat potrivit art. 4 din HCL nr. 42/19.03.2026
Procedura de selecție a administratorilor în Consiliul de Administrație al S.C TRANSURB S.A., pentru un mandat de 4 ani s-a derulat în mod transparent, cu scopul de a asigura profesionalizarea consiliului, potrivit standardelor de guvernanță corporativă a întreprinderilor publice, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică.
Prezentul Raport final cuprinde, potrivit prevederilor art. 1 alin. (1), pct. 18 din Anexa nr. 1 la Hotărârea Guvernului nr. 639/2023, următoarele:
1. rezultatul evaluării fiecărui candidat din lista scurtă în procedura de selecție;
1. clasamentul acestora și punctajele obținute în conformitate cu criteriile de evaluare;
1. modul în care, colectiv, candidații propuși corespund profilului.
Societatea este administrată în sistem unitar, iar administrarea și conducerea este asigurată de către Consiliul de Administrație format din 3 administratori și directorul general al societății.
Declanșarea procedurii: prin Hotărârea AGA nr. 51/27.02.2026 Prin adresa nr. 7.218 din 03.03.2026, autoritatea publică tutelară a notificat Agenția pentru Monitorizare și Evaluarea Performanțelor Întreprinderilor Publice (AMEPIP) cu privire la declanșarea procedurii de selecție și nominalizare a administratorilor societății S.C TRANSURB S.A.Dej. Adresa a fost comunicată la data de 03.03.2026 și înregistrată la AMEPIP sub nr. 4063 din 03.03.2026.
Prin Hotărârea AGA nr. 51/27.02.2026, Adunarea Generală a Acționarilor de la societatea  S.C TRANSURB S.A. a aprobat declanșarea procedurii de selecție pentru 3 poziții de administrator în Consiliul de Administrație, pentru un mandat de 4 ani.
Procedura de selecție s-a desfășurat în conformitate cu prevederile art. 29 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, coroborat cu cele prevăzute în Anexa nr. 1 la HG nr. 639/2023.
De asemenea, prin Hotărârea nr.42/19.03.2026, Consiliul Local a aprobat înființarea Comisiei de selecție și nominalizare pentru postul de administrator în Consiliul de Administrație al S.C TRANSURB S.A., iar prin Hotărârea nr. .42/19.03.2026, Consiliul Local a aprobat constituirea Comisiei de soluționare a contestațiilor, precum și aprobarea Regulamentului de organizare și funcționare al comisiei de selecție și nominalizare.
Capitolul II – Etapele procedurii de selecție
2.1 Proiect componentă inițială
S-a publicat în data de 13.03.2026 pe site-ul oficial al MUNICIPIULUI DEJ Proiectul Componentei inițiale a Planului de selecție a candidaților pentru poziția de administrator în Consiliul de Administrație la S.C TRANSURB S.A, precum și pe site-ul întreprinderii publice și s-au transmis adrese către structurile de specialitate și către întreprinderea publică.
2.2 Componenta integrală
S-a publicat în data de 13/03/2026 pe site-ul oficial al MUNICIPIULUI DEJ Proiectul componentei integrale a Planului de selecție pentru desemnarea administratorilor în Consiliul de Administrație la S.C TRANSURB S.A. Autoritatea publică tutelară a elaborat proiectul profilului consiliului de administrație, ca parte din componenta integrală a planului de selecție și a publicat anunțul în vederea consultării cu asociații.
2.3 Publicarea anunțului
Anunțul de recrutare pentru poziția de administrator în Consiliul de Administrație al S.C TRANSURB S.A. a fost publicat, prin grija autorității publice tutelare, în data de 09.04.2026, în două publicații economice și/sau financiare, respectiv în ziarele FINANCIAL INTELLIGENCE și CURIERUL NAŢIONAL, pe platforma de recrutare e-jobs, pe site-ul MUNICIPIULUI DEJ, al AMEPIP și al societății S.C TRANSURB S.A, iar termenul limită pentru depunerea candidaturilor a fost data de 12.05.2026.

Capitolul III – Modul de desfășurare a procedurii de selecție

3.1 Dosare de candidatură depuse în urma publicării anunțului de recrutare
În data de 15.05.2026 Comisia de selecție și nominalizare și secretariatul comisiei s-au întrunit în ședință de lucru pentru a analiza dosarele de candidatură depuse și a constatat faptul că s-au depus la registratura autorității publice tutelare 3 dosare, în termenul stabilit în anunț, după cum urmează:
1. MATHE CRISTAN CLAUDIU, dosar înregistrat sub nr. 16.130 din 12.05.2026. 
1. POP CRISTIAN , dosar înregistrat sub nr. 16.134 din 12.05.2026.
1. MADAR TIMEA, dosar înregistrat sub nr. 16.129 din 12.05.2026.
3.2 Lista lungă a candidaților
În cadrul ședinței din data de 25/05/2026, Comisia de selecție și nominalizare a procedat la verificarea documentelor transmise de candidați, atât în format electronic cât și în format letric, și a evaluat candidaturile depuse prin raportare la criteriile minime obligatorii în contextul derulării procedurii de selecție.
Astfel, Comisia de selecție și nominalizare, având în vedere că sunt îndeplinite condițiile minime obligatorii și în raport cu prevederile art. 20 alin. (4) din H.G. nr. 639/2023, a hotărât includerea în lista lungă de candidaturi a următorilor candidați:

	Nr. crt.
	Nume și prenume candidat
	Nr. înreg. APT
	Documente format letric
	Documente format electronic
	Admis în lista lungă

	1.
	MATHE CRISTAN CLAUDIU
	16.130 din 12.05.2026
	DA
	DA
	ADMIS

	2.
	POP CRISTIAN
	16.134 din 12.05.2026
	DA
	DA
	ADMIS

	3.
	MADAR TIMEA
	16.129 din 12.05.2026.

	DA
	DA
	ADMIS



3.3 Listă scurtă a candidaților
Având în vedere faptul că, potrivit anunțului de recrutare, s-a prevăzut că în etapa de evaluare prealabilă a dosarelor de candidatură se va realiza și un interviu preliminar, la data de 05.06.2026 s-a susținut de către candidați un interviu on-line, interviu ce a fost promovat de către toți candidații.
Urmare a acestui interviu și a punctajelor obținute de fiecare candidat în parte pe baza cerințelor profilului candidatului, în data de 05.06.2026 Comisia de selecție și nominalizare a realizat lista scurtă, după cum urmează:
· Pentru postul de administrator profil general - Experienţă în conducerea societăților sau regiilor autonome (art. 28 alin. 1 din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare) de minimum 3 ani în conducerea societăţilor, întreprinderi publice sau cu capital privat, ori a regiilor autonome. Prin experienţă în conducerea societăţilor, întreprinderi publice sau cu capital privat, ori a regiilor autonome se înţelege deţinerea oricărei funcţii de conducere, astfel cum aceasta este definită la art. 143 din Legea nr. 31/1990, republicată, cu modificările şi completările ulterioare, precum şi a funcţiei de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupaţiilor din România.
· Studii superioare şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de cel puţin 7 ani (art. 28 alin. 3 din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare)- MATHE Cristan Claudiu, POP Cristian și MADAR Timea 
· Pentru postul de administrator profil auditor – Experienţă în conducerea societăților sau regiilor autonome (art. 28 alin. 1 din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare) de minimum 3 ani în conducerea societăţilor, întreprinderi publice sau cu capital privat, ori a regiilor autonome. Prin experienţă în conducerea societăţilor, întreprinderi publice sau cu capital privat, ori a regiilor autonome se înţelege deţinerea oricărei funcţii de conducere, astfel cum aceasta este definită la art. 143 din Legea nr. 31/1990, republicată, cu modificările şi completările ulterioare, precum şi a funcţiei de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupaţiilor din România.
· Studii superioare şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de cel puţin 7 ani (art. 28 alin. (3) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare).
· Persoana care este calificată ca auditor financiar conform unui document emis de către autoritatea competentă din România, din alt stat membru, dintr-un stat membru al Asociaţiei Europene a Liberului Schimb, din Elveţia sau din Regatul Unit al Marii Britanii şi Irlandei de Nord, potrivit legii. Prin excepţie de la această prevedere, este competentă să fie selectată și să facă parte din Comitetul de audit al întreprinderii publice şi persoana care are experienţă de cel puţin 3 ani în audit statutar, dobândită prin participarea la misiuni de audit statutar în România, în alt stat membru, într-un stat al AELS, în Elveţia sau în Regatul Unit al Marii Britanii şi Irlandei de Nord sau în cadrul comitetelor de audit formate la nivelul consiliilor de administraţie/supraveghere ale unor societăţi/entităţi de interes public, dovedită cu documente. (art. 34 alin. 41 din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare) – A fost depusă o candidatură, însă candidatul nu a îndeplinit condițiile minime de eligibilitate pentru acest post. 
	Astfel, ca urmare a parcurgerii etapei de analiză a dosarelor de candidatură și prin raportare la criteriile de selecție și Profilul candidatului, a parcurgerii etapei de evaluare a candidaturilor și a interviului preliminar pentru alcătuirea listei scurte în cadrul procedurii de selecție a administratorilor de la societatea S.C TRANSURB S.A Dej, Comisia de selecție și nominalizare a realizat clasamentul și lista scurtă, după cum urmează:
	Nr. crt.
	Nr. dosar candidat / poziție
	Punctaj obținut

	1.
	16.130 din 12.05.2026 – poziția 1
	5,00

	2.
	16.134 din 12.05.2026– poziția 2
	5,00

	3.
	16.129 din 12.05.2026– poziția 3
	5,00



În conformitate cu prevederile art. 22 alin. (2) din Hotărârea Guvernului nr. 639/2023, Comisia de selecție și nominalizare a solicitat în data de 05.06.2026 candidaților din lista scurtă transmiterea declarației de intenție, în termen de 15 zile de la data informării, în format electronic la adresa de e-mail gabriela.cuzdriorean@dej.ro.
După depunerea declarațiilor de intenție cu respectarea termenului prevăzut de lege, Comisia de selecție și nominalizare a analizat declarațiile de intenție depuse de către candidați, stabilind fișa de punctaj pentru fiecare candidat în parte după următoarea structură:
	Elemente obligatorii de structură ale declarației de intenție pentru postul de administrator în Consiliul de Administrație al S.C TRANSURB S.A

	Categorii de informații

	Legătura dintre profilul candidatului și obiectivele pe care trebuie să le realizeze, conform scrisorii de așteptări:

	• răspunsurile și viziunea candidatului cu privire la așteptările acționarilor;

	• aprecieri cu privire la provocările specifice cu care se confruntă întreprinderea publică, raportate la situația contextuală a acesteia;

	• legătura dintre profilul candidatului și obiectivele pe care trebuie să le realizeze, conform scrisorii de așteptări.

	Este recomandabil ca declarația de intenție a candidatului să conțină și următoarele elemente:

	• exemple de indicatori financiari și nefinanciari pentru măsurarea obiectivelor prezentate în scrisoarea de așteptări, precum și exemple de indicatori de performanță financiari și nefinanciari pentru stabilirea componentei variabile a remunerației, pe care candidatul îi consideră oportuni pentru monitorizarea performanței, adițional indicatorilor financiari obligatorii prevăzuți de art. 47 alin. (2) din OUG nr. 109/2011;

	• constrângeri, riscuri și limitări pe care candidatul consideră că le-ar putea întâmpina în implementarea măsurilor propuse.



Totodată, la aceeași dată, candidații au fost înștiințați prin mijloace electronice cu privire la programarea pentru susținerea interviului din cadrul selecției finale și li s-a comunicat planul de interviu.
La data de 26.06.2026, la sediul MUNICIPIULUI DEJ s-a desfășurat online interviul, conform planului și a programărilor transmise, astfel:
1. în intervalul orar 12.00 – 12:30 POP CRISTIAN
1. în intervalul orar 12:30 – 13:00 MATHE CRISTIAN CLAUDIU 
1. în intervalul orar 13:10 – 13:40 MADAR TIMEA
Cu ocazia organizării interviurilor s-au avut în vedere dosarele de candidatură ale candidaților, profilul candidatului, profilul consiliului și declarațiile de intenție ale fiecăruia în parte.
Candidații au demonstrat, în timpul interviului, că au îndeplinit eficient responsabilități manageriale gestionând resurse (financiare și umane) în cadrul proiectelor coordonate și au obținut, împreună cu echipele avute în subordine, rezultatele scontate, dovedind că au avut realizări remarcabile.
Candidații au arătat că dețin cunoștințele și abilitățile necesare administrării eficiente și de gestionare a resurselor în mod judicios, fiind orientați către scop, către eficiență și performanță. Candidații au arătat că stăpânesc la un nivel bun principiile de guvernanță corporativă a întreprinderilor publice și a modului de aplicare, cunosc rolul consiliului și importanța acestuia, precum și modalitățile în care se poate măsura performanța. Candidații au dovedit, prin exemplele oferite în cadrul interviului, că dețin abilități de comunicare, negociere și relaționare la un nivel superior. Capacitatea de a influența, de a trasa sarcini de lucru, de a coordona echipe și de a obține rezultate în proiecte sunt dezvoltate foarte bine.
În susținerea Declarației de intenție candidații au arătat care este viziunea pe care o au asupra întreprinderii publice, asupra perspectivelor de dezvoltare și care este modul în care cunoștințele, trăsăturile și experiența acumulată în domeniile de activitate în care își desfășoară activitatea pot contribui la dezvoltarea întreprinderii publice.
De asemenea, candidații au arătat că au o abordare realistă, adecvată mediului și contextului economic, fiind conștienți de riscurile cu care este posibil să se confrunte în implementarea planului de acțiune pe care și l-au propus.
Concluzionăm că profilul competențelor analizate pe parcursul interviurilor finale de selecție corespunde cerințelor formulate de autoritatea publică tutelară pentru ocuparea posturilor de administrator în Consiliul de Administrație al S.C. TRANSURB S.A. Dej.
Urmare a analizei întregului parcurs în procedura de selecție, valorificat prin matricea atașată prezentului raport final, Comisia de selecție și nominalizare a întocmit următorul clasament al candidaților aflați în lista scurtă:
	Nume candidat
	Postul pentru care a candidat / Studii
	Statut
	Punctaj
	Punctaj ponderat

	MATHE CRISTIAN CLAUDIU 16.130 din 12.05.2026
	Administrator general / studii superioare și experiență de cel puțin 7 ani (art. 28 alin. 3)
	 independent 
	5,00
	106,00

	POP CRISTIAN 16.134 din 12.05.2026
	Administrator general / studii superioare și experiență de cel puțin 7 ani (art. 28 alin. 3)
	 independent 
	5,00
	103,00

	MADAR TIMEA
16.129 din 12.05.2026
	Administrator general / studii superioare și experiență de cel puțin 7 ani (art. 28 alin. 3)
	 independent 
	5,00
	97,50



Comisia de selecție și nominalizare a avut în vedere la întocmirea clasamentului candidaților următoarele:
MATHE CRISTIAN CLAUDIU  dosar 16.130 /12.05.2026– clasat pe primul loc, a îndeplinit condițiile de studii și experiență profesională prevăzute pentru postul de administrator cu profil economic. Experiența profesională dobândită în funcții de conducere financiar-economică și de management, precum și competențele în domeniul fiscal și al analizei economice, îl recomandă pentru exercitarea atribuțiilor specifice administratorului cu profil financiar.
· deține o experiență profesională relevantă în domeniul economic și financiar, dobândită în funcții de conducere și coordonare;
· demonstrează capacitatea de analiză a indicatorilor economico-financiari și de evaluare a performanței unei societăți comerciale;
· are o bună înțelegere a mecanismelor de planificare, control și monitorizare a activității economice și financiare;
· a demonstrat capacitatea de a identifica soluții pentru creșterea eficienței economice și utilizarea responsabilă a resurselor societății;
· cunoaște rolul Consiliului de Administrație în raport cu conducerea executivă și importanța monitorizării indicatorilor de performanță;
· în cadrul interviului a demonstrat cunoștințe solide privind principiile guvernanței corporative, managementul riscurilor și responsabilitățile administratorului neexecutiv.
POP CRISTIAN dosar 16.134 din 12.05.2026 – clasat pe locul al doilea, a îndeplinit condițiile de studii și experiență profesională prevăzute pentru postul de administrator general. Experiența profesională în domeniul tehnic și în conducerea unor societăți comerciale.
· are experiență managerială și competențe dobândite în organizarea și coordonarea activităților operaționale;
· deține cunoștințe tehnice relevante în domeniul exploatării și întreținerii mijloacelor de transport și al gestionării activităților specifice;
· demonstrează capacitatea de analiză și de identificare a soluțiilor pentru eficientizarea activității societății;
· manifestă preocupare pentru îmbunătățirea performanței operaționale și pentru dezvoltarea serviciilor publice de transport;
· în cadrul interviului a demonstrat o bună înțelegere a principiilor de guvernanță corporativă și a responsabilităților administratorului, cu accent pe eficiența operațională și utilizarea responsabilă a resurselor societății.
MADAR TIMEA dosar 16.129 din 12.05.2026– clasată pe locul al treilea, a îndeplinit condițiile de studii și experiență profesională prevăzute pentru postul de administrator general. Pregătirea multidisciplinară și experiența în administrarea unei societăți comerciale, precum și activitatea profesională desfășurată în domeniul juridic, managerial și al consultanței, reprezintă elemente care susțin candidatura pentru funcția de administrator.
· deține o pregătire profesională care îmbină competențe juridice, manageriale și de comunicare organizațională;
· are experiență în administrarea și coordonarea activității unei societăți comerciale și în gestionarea relațiilor contractuale și de afaceri;
· demonstrează capacitatea de analiză, organizare și luare a deciziilor în contexte complexe;
· manifestă preocupare pentru consolidarea mecanismelor de control intern, managementul riscurilor și respectarea principiilor de integritate și transparență;
· în cadrul interviului a demonstrat cunoștințe privind principiile guvernanței corporative și responsabilitățile administratorului, precum și o abordare orientată spre dezvoltarea sustenabilă a societății și îmbunătățirea calității serviciilor publice.
Rezultatele evaluării candidaților pentru funcțiile de administrator în cadrul Consiliului de Administrație al Societății TRANSURB S.A. Dej sunt reflectate în matricea de evaluare anexată prezentului raport final.
Capitolul IV – Concluzii
Pe parcursul tuturor etapelor procedurii de recrutare și selecție au fost respectate prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, precum și ale H.G. nr. 639/2023 pentru aprobarea Normelor metodologice de aplicare a acesteia.
Comisia de selecție și nominalizare a desfășurat procedura cu respectarea principiilor legalității, transparenței, tratamentului egal, nediscriminării, obiectivității și profesionalismului, asigurând evaluarea individuală a fiecărui candidat în raport cu criteriile și competențele prevăzute în Profilul Consiliului, Profilul Candidatului și Matricea de evaluare.
În urma analizei documentelor de candidatură, a declarațiilor de intenție și a interviurilor finale, Comisia a constatat că toți cei trei candidați înscriși în lista scurtă îndeplinesc condițiile legale privind studiile și experiența profesională pentru funcția de administrator general și au demonstrat competențe relevante pentru exercitarea mandatului.
Evaluarea a evidențiat că fiecare dintre candidați deține experiență profesională și competențe complementare, relevante pentru activitatea Consiliului de Administrație, respectiv în domeniile economic, tehnic, juridic și managerial. Totodată, candidații au demonstrat o bună înțelegere a rolului administratorului neexecutiv, a principiilor guvernanței corporative, a responsabilităților ce decurg din mandat și a obiectivelor stabilite prin Scrisoarea de așteptări.
Pe parcursul interviurilor, candidații au răspuns întrebărilor formulate de Comisie prin raportare la experiența profesională proprie și la provocările specifice activității societății, demonstrând capacitatea de analiză, asumarea responsabilității decizionale și preocuparea pentru dezvoltarea sustenabilă a întreprinderii publice.
Diferențierea între candidați a rezultat din nivelul de îndeplinire a criteriilor de evaluare prevăzute în matrice, din relevanța experienței profesionale raportat la profilul postului pentru care au candidat, precum și din modul de susținere și argumentare a viziunii manageriale în cadrul interviului final.
Având în vedere că procedura de selecție vizează ocuparea a două posturi de administrator general și un post de administrator cu profil auditor, Comisia de selecție și nominalizare a formulat propunerea de numire în limita numărului de posturi vacante, cu respectarea clasamentului rezultat în urma evaluării finale și a profilului specific fiecărui post.
În temeiul prevederilor art. 29 alin. (1) din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, precum și ale art. 22 alin. (6) din H.G. nr. 639/2023, Comisia de selecție și nominalizare înaintează clasamentul candidaților, autorității publice tutelare numirea următorilor candidați în funcția de membri ai Consiliului de Administrație al S.C. TRANSURB S.A. Dej:
Dosar nr. 16.130 din 12.05.2026 – MATHE CRISTIAN CLAUDIU 106,00 puncte; 
 Dosar nr. 16.134 din 12.05.2026– POP CRISTIAN 103,00 puncte; 
 Dosar nr. 16.129 din 12.05.2026– MADAR TIMEA 97,50 puncte;
Având în vedere că procedura de selecție a vizat ocuparea unui post de administrator cu profil auditor și a două posturi de administrator general, iar în urma evaluării finale a fost întocmit clasamentul aferent profilului general.
Întrucât candidatul MATHE CRISTIAN CLAUDIU dosar nr. 16.130 din 12.05.2026 a candidat atât pentru postul de administrator cu profil auditor, cât și pentru postul de administrator general, Comisia a evaluat candidatura prin raportare la ambele profiluri. În urma evaluării finale, profilul specific aferent postului de administrator cu profil auditor nu a fost acoperit în integralitate, Comisia întocmind clasamentul final pentru posturile de administrator general.
Comisia de selecție și nominalizare înaintează autorității publice tutelare și Adunării Generale a Acționarilor prezentul raport final, împreună cu lista candidaților evaluați și ierarhizați în ordinea punctajului obținut, în vederea desemnării membrilor Consiliului de Administrație, potrivit competențelor prevăzute de lege. Prezentul raport final, împreună cu matricea de evaluare și documentele procedurii, se înaintează autorității publice tutelare în vederea dispunerii măsurilor prevăzute de lege.
În urma evaluării finale, s-a constatat că profilul specific aferent postului de administrator cu profil auditor nu a fost acoperit în integralitate, motiv pentru care pentru acest post procedura de selecție urmează a fi reluată, în condițiile legii. 
Prezentul raport a fost întocmit în 3 exemplare în original, astăzi, data de 29/06/2026.

COMISIA DE SELECȚIE ȘI NOMINALIZARE:

Președinte: Gabriela CUZDRIOREAN – ........................... 

Membru: Claudia MUREȘAN – ........................... 

